**Shawn Beauchamp-Lalonde** (s. 10. maaliskuuta 1990 Orleans, Ontario, Kanada) on kanadalainen jääkiekkopuolustaja, joka edustaa slovakialaista HC Slovan Bratislavaaa. Hän laukoo oikealta.

Ura
---

### Seuraura

#### Junioriura

Lalonde pelasi kaudella 2005–2006 Cumberland Baronsin U16 AA-joukkueessa, jonka jälkeen Belleville Bulls varasi hänet koko OHL:n varaustilaisuuden yhdeksäntenä pelaajana kesällä 2006. Lalonde siirtyi joukkueeseen kaudeksi 2006–2007. Hän teki tulokaskautenaan 58 runkosarjaottelussa tehot 6+20=26 ja 13 playoff-ottelussa tehot 1+1=2. Kaudella 2007–2008 Lalonde eteni Bullsin kanssa aina J. Ross Robertson Cup -finaaleihin saakka, mutta mestaruuden vei lopulta kuitenkin Kitchener Rangers seitsemännessä ottelussa voitoin 4–3. Koska Rangers myös isännöi Memorial Cup -lopputurnausta, Bulls osallistui siihen OHL:n finaalijoukkueena.

Chicago Blackhawks varasi Lalonden kolmannella kierroksella 68. pelaajana NHL:n varaustilaisuudessa 2008. Kaudella 2008–2009 hän oli tehoilla 19+34=53 Belleville Bullsin neljänneksi paras pistemies ja eniten maaleja tehnyt puolustaja. Lalonde sijoittui koko OHL:n puolustajien pistepörssissä yhdeksänneksi. Kaudella 2009–2010 hän voitti pelipaikastaan huolimatta Bullsin sisäisen pistepörssin tehoilla 13+43=56, joilla Lalonde jakoi koko liigan puolustajien pistepörssin viidennen sijan Saginaw Spiritia ja Barrie Coltsia edustaneen T. J. Brodien kanssa. Hän pelasi kauden aikana myös OHL:n tähdistöottelussa. Lalonde valittiin kauden päätteeksi sarjan kolmanteen tähdistökentälliseen.

#### NHL-tulokassopimus Chicago Blackhawksiin

Joulukuussa 2009 Lalonde teki Chicago Blackhawksin kanssa kolmivuotisen NHL-tulokassopimuksen. OHL-kauden 2009–2010 päätteeksi, maaliskuussa 2010 hän siirtyi AHL-joukkue Rockford IceHogsin vahvuuteen. Lalonde pelasi siellä kahdeksan runkosarjaottelua tehopistein 1+1=2 ja kolme playoff-ottelua ilman tehopisteitä. Huhtikuussa 2010 Blackhawks nosti hänet NHL-joukkueensa harjoitusvahvuuteen loukkaantumisten varalta. Lalonde ei kuitenkaan saanut siellä peliaikaa, eikä hän näin ollen kuulunut Blackhawksin Stanley Cupin voittaneeseen joukkueeseen. Kauden 2010–2011 Lalonde pelasi kokonaan IceHogsissa, jossa hänen varsinainen tulokaskautensa toi 73 runkosarjaottelussa tehot 5+27=32. Huhtikuussa 2011 Lalonde nostettiin Blackhawksin NHL-joukkueen harjoitusvahvuuteen, mutta hän jäi kuitenkin taas ilman peliaikaa.

Myös kauden 2011–2012 Lalonde pelasi kokonaan Rockford IceHogsin AHL-joukkueessa. Kauden 2012–2013 hän aloitti siellä osaksi NHL:n työsulunkin vuoksi, joka päättyi tammikuussa 2013. Lalonde pelasi myös ensimmäisen ja kauden ainoaksi jääneen NHL-ottelunsa runkosarjan päätöskierroksella 27. huhtikuuta 2013 vieraissa St. Louis Bluesia vastaan. Hän sai ottelussa jääaikaa 14.47 minuuttia ja Lalonde sai teholukeman +1, kun hän oli jäällä Blackhawksin ottelun ainoan maalin aikana. Hän vietti loppukauden joukkueen harjoitusvahvuudessa, mutta Lalonde ei kuitenkaan saanut peliaikaa pudotuspeleissä, eikä hän näin ollen kuulunut Blackhawksin Stanley Cupin kauden päätteeksi voittaneeseen joukkueeseen.

#### Saksa ja Ruotsi

Kaudeksi 2013–2014 Lalonde siirtyi vuoden mittaisella sopimuksella Saksan DEL-liigan Eisbären Berliniin. Hän jakoi tehoilla 12+18=30 koko liigan puolustajien maalipörssin voiton Nürnberg Ice Tigersin Fredrik Erikssonin kanssa sekä sijoittui puolustajien pistepörssissä kolmanneksi. Lalonde sijoittui myös 137 minuutillaan koko DEL:n jäähypörssissä kolmanneksi. Kaudeksi 2014–2015 hän siirtyi vuoden mittaisella sopimuksella Ruotsin SHL-liigan Färjestad BK:hon. 10. lokakuuta 2014 vierasottelussa Brynäs IF:ää vastaan Lalonde taklasi Christian Djoosia polvella takaapäin, sillä seurauksella, että Djoos kaatui jäähän. Lalondelle tuomittiin tilanteesta ottelurangaistus jalkapyyhkäisystä. Hänet asetettiin viiden ottelun mittaiseen pelikieltoon ja tuomittiin 30 000 kruunun sakkoihin.

Lalonde palasi kaudeksi 2015–2016 DEL:ään ja hän siirtyi vuoden mittaisella sopimuksella Kölner Haien riveihin. Lalonde jakoi tehoilla 12+24=36 koko liigan puolustajien maalipörssin voiton Iserlohn Roostersin Bobby Raymondin kanssa ja hän jakoi puolustajien pistepörssin toisen sijan Düsseldorfer EG:n Bernhard Ebnerin kanssa edellään vain ERC Ingolstadtin Patrick McNeill. Lalonde jakoi myös koko DEL:n jäähypörssin yhdeksännen sijan kolmen muun pelaajan kanssa 102 minuutillaan. Hän voitti myös Haien sisäisen tehotilaston lukemalla +11. Huhtikuussa 2016 Lalonde teki seuran kanssa vuoden mittaisen jatkosopimuksen. Kaudella 2016–2017 hän oli Haien kolmanneksi paras pistemies tehoilla 13+21=34, joilla Lalonde voitti koko DEL:n puolustajien piste- ja maalipörssin. Pudotuspeleissä hän oli joukkueensa paras pistemies ja maalintekijä tehoilla 4+1=5. Lalonde jakoi myös liigan puolustajien maalipörssin voiton EHC Münchenin Derek Joslinin kanssa. Helmikuussa 2017 hän teki Haien kanssa kaksivuotisen jatkosopimuksen.

Kesken kauden 2017–2018 lopulla, helmikuussa 2018 Lalonden sopimus Kölner Haien kanssa purettiin. Seuran urheilutoimenjohtaja Mark Mahonin mukaan hänen sopimuksensa purun tausta oli vaikutelma Lalonden harjoittelusta olympiatauon aikana. Mahonin mukaan Haie tarvitsee vain pelaajia, jotka sitoutuvat täysin Haie-organisaatioon ja kunnioittaa seuran perusarvoja. Lalonde ei pelannut loppukaudella missään. Syyskuussa hän siirtyi loppukauden 2018–2019 kattavalla sopimuksella jatkamaan DEL-pelejään Nürnberg Ice Tigersin joukkueeseen. Seura hankki Lalonden ensisijaisesti puolustuksen loukkaantumistilanteen vuoksi. Hän oli joukkueen tehokkain puolustaja tehoilla 8+23=31, joilla Lalonde jakoi koko liigan puolustajien pistepörssin kuudennen sijan Adler Mannheimin Joonas Lehtivuoren ja Düsseldorfer EG:n Ryan McKiernanin kanssa. Hän edusti joukkuetta kauden aikana myös Spengler Cupissa.

#### KHL-vuodet

Kaudeksi 2019–2020 Lalonde siirtyi vuoden mittaisella sopimuksella KHL-seura Admiral Vladivostokiin. Hän oli tehoilla 7+19=26 joukkueen tehokkain puolustaja Adam Almqvistin kanssa. Lalonde voitti myös koko liigan jäähypörssin 123 minuutillaan. Kaudeksi 2020–2021 hän siirtyi jatkamaan KHL-uraansa vuoden mittaisella sopimuksella Severstal Tšerepovetsiin. Lalonde nousi joukkueen varakapteeniksi.

#### Siirtyminen Suomeen

Elokuussa 2021 Lalonde teki vuoden mittaisen sopimuksen monikansallisen Bet-at-home ICE Hockey Leaguen itävaltalaisjoukkue Vienna Capitalsin kanssa. Hänen sopimuksensa purettiin kuitenkin jo ennen ensimmäistäkään sarjaottelua syyskuussa, kun Lalonde kieltäytyi allekirjoittamasta sopimusta, jonka mukaan ICEHL ei ota vastuuta mahdollisesta pelaajan koronavirustartunnasta. Lokakuussa Lalonde siirtyi loppukauden 2021–2022 kattavalla sopimuksella SM-liigajoukkue Porin Ässiin. Hän sai keskimäärin 21.47 minuuttia peliaikaa ottelua kohden, mikä oli Ässistä eniten.

Kesäkuussa 2022 KHL:n valkovenäläisseura Dinamo Minsk tiedotti tehneensä Lalonden kanssa vuoden mittaisen sopimuksen.

### Maajoukkueura

Lalonde Kanadan paidassa Channel One Cupissa vuonna 2017.
Lalonde pelasi alle 18-vuotiaiden Ivan Hlinkan muistoturnauksessa vuonna 2007.

Lalonde edusti myös Kanadan A-maajoukkuetta Nikolai Putškov -turnauksessa ja Channel One Cupissa vuonna 2017 tehden yhteensä kuudessa ottelussa yhden syöttöpisteen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2006–2007 | Belleville Bulls | OHL | 58 | 6 | 20 | 26 | 71 | 13 | 1 | 1 | 2 | 6 |
| 2007–2008 | Belleville Bulls | OHL | 66 | 9 | 22 | 31 | 67 | 21 | 2 | 7 | 9 | 25 |
|  | Belleville Bulls | M-Cup | – | – | – | – | – | 4 | 0 | 3 | 3 | 10 |
| 2008–2009 | Belleville Bulls | OHL | 66 | 19 | 34 | 53 | 73 | 17 | 3 | 9 | 12 | 36 |
| 2009–2010 | Belleville Bulls | OHL | 58 | 13 | 43 | 56 | 87 | – | – | – | – | – |
|  | Rockford IceHogs | AHL | 8 | 1 | 1 | 2 | 11 | 3 | 0 | 0 | 0 | 2 |
| 2010–2011 | Rockford IceHogs | AHL | 73 | 5 | 27 | 32 | 76 | – | – | – | – | – |
| 2011–2012 | Rockford IceHogs | AHL | 64 | 2 | 11 | 13 | 100 | – | – | – | – | – |
| 2012–2013 | Chicago Blackhawks | NHL | 1 | 0 | 0 | 0 | 0 | – | – | – | – | – |
|  | Rockford IceHogs | AHL | 59 | 5 | 18 | 23 | 91 | – | – | – | – | – |
| 2013–2014 | Eisbären Berlin | DEL | 47 | 12 | 18 | 30 | 137 | 3 | 0 | 0 | 0 | 6 |
| 2014–2015 | Färjestad BK | SHL | 50 | 5 | 8 | 13 | 84 | 3 | 0 | 0 | 0 | 0 |
| 2015–2016 | Kölner Haie | DEL | 50 | 12 | 24 | 36 | 102 | 15 | 1 | 7 | 8 | 32 |
| 2016–2017 | Kölner Haie | DEL | 49 | 13 | 21 | 34 | 98 | 7 | 4 | 1 | 5 | 33 |
| 2017–2018 | Kölner Haie | DEL | 44 | 6 | 12 | 18 | 58 | – | – | – | – | – |
| 2018–2019 | Nürnberg Ice Tigers | DEL | 49 | 8 | 23 | 31 | 56 | 8 | 1 | 5 | 6 | 22 |
| 2019–2020 | Admiral Vladivostok | KHL | 54 | 7 | 19 | 26 | 123 | – | – | – | – | – |
| 2020–2021 | Severstal Tšerepovets | KHL | 51 | 4 | 11 | 15 | 41 | 5 | 1 | 2 | 3 | 32 |
| 2021–2022 | Ässät | SM-liiga | 37 | 2 | 11 | 13 | 16 | – | – | – | – | – |
| 5 kautta | yhteensä | DEL | 239 | 51 | 98 | 149 | 451 | 33 | 6 | 13 | 19 | 93 |
| 4 kautta | yhteensä | AHL | 204 | 13 | 57 | 70 | 278 | 3 | 0 | 0 | 0 | 2 |
| 2 kautta | yhteensä | KHL | 105 | 11 | 30 | 41 | 164 | 5 | 1 | 2 | 3 | 32 |
| 1 kausi | yhteensä | SHL | 50 | 5 | 8 | 13 | 84 | 3 | 0 | 0 | 0 | 0 |
| 1 kausi | yhteensä | SM-liiga | 37 | 2 | 11 | 13 | 16 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Shawn Lalonde**.
* Shawn Lalonde The Internet Hockey Databasessa (englanniksi)
* Shawn Lalonde Eurohockey-sivustolla (englanniksi)
* Shawn Lalonde *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Shawn Lalonde *Elite Prospects*. Everysport Media Group AB.  (englanniksi)
2. ↑  Elite Prospects - Belleville Bulls *eliteprospects.com*. Everysport Media Group AB. Viitattu 7.11.2021. (englanniksi)
3. ↑  Elite Prospects - OHL Stats 2008-2009 *eliteprospects.com*. Everysport Media Group AB. Viitattu 7.11.2021. (englanniksi)
4. ↑  Elite Prospects - Belleville Bulls *eliteprospects.com*. Everysport Media Group AB. Viitattu 7.11.2021. (englanniksi)
5. ↑  Elite Prospects - OHL Stats 2009-2010 *eliteprospects.com*. Everysport Media Group AB. Viitattu 7.11.2021. (englanniksi)
6. ↑  Blackhawks Sign 2008 Draft Pick Lalonde *nhl.com/blackhawks*.  31.12.2009. Chicago Blackhawks. Viitattu 7.11.2021. (englanniksi)
7. ↑  Lalonde Assigned To Rockford *nhl.com/blackhawks*.  16.3.2010. Chicago Blackhawks. Viitattu 7.11.2021. (englanniksi)
8. 1 2  Shawn Lalonde Stats, Profile, Bio, Analysis and More *sportsforecaster.com*. XML Team Solutions, LLC. Viitattu 7.11.2021. (englanniksi)
9. ↑  Chicago Blackhawks - St. Louis Blues - April 27th, 2013 *NHL.com*.  27.4.2013. National Hockey League. Viitattu 7.11.2021. (englanniksi)
10. ↑  Eisbaren Berlin sign defender Shawn Lalonde *eisbaeren.de*.  24.7.2013. EHC Eisbären Management GmbH.  Arkistoitu 27.7.2013. Viitattu 7.11.2021. (englanniksi)
11. ↑  Elite Prospects - DEL Stats 2013-2014 *eliteprospects.com*. Everysport Media Group AB. Viitattu 7.11.2021. (englanniksi)
12. ↑  Elite Prospects - DEL Stats 2013-2014 *eliteprospects.com*. Everysport Media Group AB. Viitattu 7.11.2021. (englanniksi)
13. ↑  Kalitzki, Jörgen: Tre nya klara för Färjestad *farjestadbk.se*.  28.4.2014. Färjestads Bollklubb Fastighets AB. Viitattu 7.11.2021. (ruotsiksi)
14. ↑  Falk, Fredrik: Han anmäls efter tackling på Djoos *aftonbladet.se*.  11.10.2014. Aftonbladet Hierta AB. Viitattu 7.11.2021. (ruotsiksi)
15. ↑  Savonen, Ilari: Kanukkipakin taklaus ruotsalaislupaukseen toi 5 ottelun pelikiellon ja sakot SHL:ssä *suomikiekko.com*.  14.10.2014. Nordic Sport Media. Viitattu 7.11.2021.
16. ↑  Shawn Lalonde verstärkt die Haie *haie.de*.  2.4.2015. Haie Eishockey GmbH. Viitattu 7.11.2021. (saksaksi)
17. ↑  Elite Prospects - DEL Stats 2015-2016 *eliteprospects.com*. Everysport Media Group AB. Viitattu 7.11.2021. (englanniksi)
18. ↑  Elite Prospects - DEL Stats 2013-2014 *eliteprospects.com*. Everysport Media Group AB. Viitattu 7.11.2021. (englanniksi)
19. ↑  Elite Prospects - Kölner Haie *eliteprospects.com*. Everysport Media Group AB. Viitattu 7.11.2021. (englanniksi)
20. ↑  Personalentscheidungen beim KEC *haie.de*.  12.4.2016. Haie Eishockey GmbH. Viitattu 7.11.2021. (saksaksi)
21. ↑  Elite Prospects - DEL Stats 2016-2017 *eliteprospects.com*. Everysport Media Group AB. Viitattu 7.11.2021. (englanniksi)
22. ↑  Elite Prospects - Kölner Haie *eliteprospects.com*. Everysport Media Group AB. Viitattu 7.11.2021. (englanniksi)
23. ↑  Elite Prospects - DEL Stats 2016-2017 *eliteprospects.com*. Everysport Media Group AB. Viitattu 7.11.2021. (englanniksi)
24. ↑  KEC verlängert mit Shawn Lalonde *haie.de*.  13.2.2017. Haie Eishockey GmbH. Viitattu 7.11.2021. (saksaksi)
25. ↑  Shawn Lalonde vom Spielbetrieb freigestellt *haie.de*.  27.2.2018. Haie Eishockey GmbH. Viitattu 7.11.2021. (saksaksi)
26. ↑  Ice Tigers holen Lalonde und Bassen *icetigers.de*.  12.9.2018. Nürnberg Ice Tigers Eishockey GmbH. Viitattu 7.11.2021. (saksaksi)
27. ↑  Elite Prospects - DEL Stats 2018-2019 *eliteprospects.com*. Everysport Media Group AB. Viitattu 7.11.2021. (englanniksi)
28. ↑  Elite Prospects - Admiral Vladivostok *eliteprospects.com*. Everysport Media Group AB. Viitattu 7.11.2021. (englanniksi)
29. ↑  Шон Лалонд усилит оборонительные ряды «Северстали» *severstalclub.ru*.  1.5.2019. ХК «Северсталь».  Arkistoitu 7.11.2021. Viitattu 7.11.2021. (venäjäksi)
30. ↑  Seppä, Lassi: Shawn Lalonde luutimaan Ässien takalinjoille loppukaudeksi − joutui lähtemään itävaltalaisseurasta kieltäydyttyään allekirjoittamasta vastuuvapautussopimusta koronaviruksen osalta *Jatkoaika.com*.  19.10.2021. Jatkoaika r.y. Viitattu 7.11.2021.
31. ↑  Pelaajatilastot *liiga.fi*. Jääkiekon SM-liiga Oy. Viitattu 11.4.2022.
32. ↑  Первый легионер в новом сезоне! *hcdinamo.by*.  9.6.2022. хоккейный клуб «Динамо-Минск». Viitattu 9.6.2022. (venäjäksi)